《过谢家埠》
明代·钟允谦

昔年从宦此维舟，回首重来廿六秋。童稚光阴浑梦寐，壮强功业愧弓裘。

山川不改千春色，世事真如拍浪沤。悟到超然应自得，小舟端坐看江流。

作者简介：钟允谦，字汝益。明世宗嘉靖八年（一五二九）进士。知浙江宁海县，升刑部主事，出知福州府，转莱州知府。卒于官。与父芳同祭乡贤。明陈是集《溟南诗选》卷二有传。